Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 1225/09/3304	Nové Mesto nad Váhom, 8.11.2013
EEČ : 2-24-71-2013

U Z N E S E N I E

Trestná vec:	obvinený XXXXX 
Trestný čin:	sprenevera podľa § 248 odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Nové Mesto nad Váhom
Podľa § 215 odsek 1 písmeno d (§ 9 odsek 1 písmeno a) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
podľa leasingovej zmluvy číslo LZ60/03/01/0004, zo dňa 28.01.2003, spoločnosť XXXXX odovzdala XXXXX, nar. XXXXX, vtom čase trvalé bytom D. Štubňu 13/310, XXXXX dňa 28.01.2003, na dobu 36 mesiacov kávovar Wega Atlas EVD.l s príslušenstvom v hodnote 128.688,-Sk, /po prepočte podľa konverzného kurzu 4271,66 €/ , ktorý sa zaviazal XXXXX spoločnosti XXXXX zaplatiť v pravidelných mesačných splátkach počnúc dňom 01.02.2003 a končiac dňom 01.01.2006 a následne od spoločnosti predmet leasingu odkúpiť za zostatkovú cenu v čiastke 1.072,-Sk , pričom XXXXX splatil iba 15 riadnych leasingových splátok podľa priloženého splátkového kalendára a ďalšie splátky už nezaplatil, na základe čoho spoločnosť XXXXX, listom zo dňa 05.11.2004 podľa článku IX. Všeobecných podmienok leasingu predmetnej leasingovej zmluvy s okamžitou platnosťou ukončila leasingovú zmluvu s XXXXX, tomuto vyúčtovala dlžné leasingové splátky a vyzvala ho k vráteniu predmetu leasingu, pričom však XXXXX doposiaľ leasingové splátky nedoplatil a ani nevrátil predmet záujmu, čím spoločnosti XXXXX spôsobil škodu vo výške 3322,42 €

lebo je trestné stíhanie neprípustné podľa § 9 odsek 1 písmeno a

Odôvodnenie:
V danej trestnej veci je proti obvinenému vedené trestné stíhanie pre prečin sprenevery podľa § 248 ods. 1 Trestného zákona účinného do 31.12.2005, ktorého sa mal obvinený dopustiť dňa 05.11.2004. 
Obvinenému bolo obvinenie vznesené dňa 01.09.2005.
Posledný procesný úkon v zmysle Trestného poriadku bol vykonaný dňa 15.03.2006 a  bolo ním podľa § 228 ods. 2 písm. a Trestného poriadku trestné prerušené trestné stíhania.
Podľa § 248 ods. 1 Trestného zákona účinného v čase spáchania činu obvineného, umožňuje Trestný zákona uloženie trestu odňatia slobody  až na dva roky alebo potrestania trestom zákazu činnosti, alebo peňažným trestom, alebo trestnom prepadnutia veci.
Z obsahu odpisu registra trestov obvineného vyplýva, že nikdy nebol odsúdený pre žiaden trestný čin. Z obsahu vyšetrovacieho spisu a ani z obsahu návrhu policajta na zastavenie trestného stíhania nevyplýva existencia žiadnej okolnosti v zmysle § 67 ods. 2, ods. 3 Trestného zákona číslo 140/1961 Zb. účinného v čase spáchania prejednávaného trestného činu.
V danej veci sa nejedná ani o trestný čin uvedený v § 67a citovaného právneho predpisu.
V zmysle § 2 ods. 1 Trestného zákona číslo 300/2005 Z.z. interpretovaného ústavne konformným výkladom podľa článku 50 ods. 6 Ústavy Slovenskej republiky sa na plynutie premlčacej doby, na okolnosti spôsobujúce jej spočívania a pretrhnutie v danom prípade aplikujú ustanovenia Trestného zákona číslo 140/1961 Z.z platného a účinného v čase dokonania trestného činu, pretože sú pre obvineného priaznivejšie.
Na základe uvedeného možno konštatovať, že k premlčaniu čin obvineného došlo dňa 05.11.2011 v čase prerušenia trestného stíhania podľa § 228 ods. 2 písm. a) Trestného poriadku. 
V zmysle § 215 ods. 1 písm. d) Trestného poriadku prokurátor zastaví trestné stíhanie ak je trestné stíhanie neprípustné podľa § 9 Trestného poriadku. Podľa § 9 ods. 1 písm. a) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené ak je trestné stíhanie premlčané. V  zmysle § 67 ods. 1 písm. d) Trestného zákona účinného v čase spáchania činu obvineného trestnosť činu zaniká uplynutím premlčacej doby, ktorá je päť rokov.
Na základe uvedeného bolo potrebné rozhodnúť tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jaromír Prokeš
prokurátor